Markaðir Landsbankans er samstarfsaðili Lánasjóðsins við gerð umgjörðarinnar sem og sölu og útgáfu grænu skuldabréfanna . Hrefna Ösp Sigfinnsdóttir framkvæmdastjóri Markaða Landsbankans segir : „ Fjármagnsmarkaðurinn gegnir mikilvægu hlutverki við að stuðla að útgáfu grænna skuldabréfa . Landsbankinn hefur undanfarin ár lagt mikla áherslu á ábyrgar fjárfestingar . Græn skuldabréf eru eignaflokkur sem fellur undir ábyrgar fjárfestingar og því hefur verið sérstaklega ánægjulegt að taka þátt í þessari vegferð með Lánasjóði sveitarfélaga . “